6 Δεκεμβρίου 2018

Ανακοίνωση

Μηνιαία Έκδοση AξIAnumbers

**Ο Όμιλος Χρηματιστηρίου Αθηνών κυκλοφορεί το ανανεωμένο Μηνιαίο Στατιστικό Δελτίο AξIAnumbers του Νοεμβρίου 2018 εμπλουτισμένο με νέα στοιχεία.**

**Τα επιπρόσθετα στοιχεία αφορούν στατιστικά στοιχεία μερίδων για Έλληνες και ξένους επενδυτές:**

* **Συνολικά**
* **Ανά Αγορά (ATHEX, X-NET, Αγορά Παραγώγων) και**
* **Ανά Προϊόν (μετοχές, ομόλογα, παράγωγα, δικαιώματα, ΕΛΠΙΣ, ΔΑΚ, warrants)**

**Τον Νοέμβριο 2018 τα βασικά στατιστικά στοιχεία της αγοράς ήταν τα εξής:**

* **Η συνολική κεφαλαιοποίηση του Χρηματιστηρίου Αθηνών (ATHEX) έκλεισε στα €36,43 δισ., μειωμένη κατά 1,1% από τον προηγούμενο μήνα. Εάν δεν ληφθεί υπόψη η κεφαλαιοποίηση που κατέχει το ΤΧΣ, η μείωση αγγίζει το 0,4%.**
* **Οι εισροές κεφαλαίων από ξένους επενδυτές στην Ελληνική Αγορά, κατά την διάρκεια του Νοεμβρίου, ήταν λιγότερες από τις εκροές.**
* **Η συμμετοχή των ξένων επενδυτών στη συνολική κεφαλαιοποίηση της Ελληνικής αγοράς ανέρχεται σε 65,1% έναντι 65,5% στο τέλος του προηγούμενου μήνα, καταγράφοντας μείωση της τάξεως του 0,6%. Ωστόσο, συνυπολογίζοντας την συμμετοχή του ΤΧΣ (720,13 εκατ. ευρώ ή 2,0%) στη συνολική κεφαλαιοποίηση της Ελληνικής αγοράς η συμμετοχή των ξένων επενδυτών ανέρχεται σε 63,8% παρουσιάζοντας σταθεροποιητικές τάσεις συγκριτικά με τον προηγούμενο μήνα.**
* **Συνολική αξία συναλλαγών €1,34 δις (αυξημένη κατά 22,7% σε σχέση με τον προηγούμενο μήνα και αυξημένη κατά 19,6% σε σχέση με τον ίδιο μήνα του προηγούμενου έτους).**
* **Ο συνολικός αριθμός των αξιών που μεταβιβάστηκαν λόγω διακανονισμού χρηματιστηριακών συναλλαγών ανήλθε στα 1.060.903.712 τεμάχια καταγράφοντας αύξηση 81,1% σε σχέση με τον προηγούμενο μήνα (585.866.315 τεμάχια) και μείωση 0,3% σε σχέση με τον Νοέμβριο του 2017 (1.064.253.813 τεμάχια).**
* **Οι ξένοι επενδυτές τον Νοέμβριο 2018 πραγματοποίησαν το 54,9% της συνολικής αξίας συναλλαγών.**
* **Συνολικός Αριθμός Μερίδων 1.481.958 (95,2% κατέχουν Έλληνες επενδυτές, 4,7% κατέχουν ξένοι επενδυτές).**
* **17,13 χιλιάδες Ενεργές Μερίδες επενδυτών σε όλες τις Αγορές. Αναλυτικότερα:**

**16,26 χιλιάδες Ενεργές Μερίδες επενδυτών σε μετοχές της Αγοράς ΑΤΗΕΧ.**

**0,11 χιλιάδες Ενεργές Μερίδες επενδυτών σε μετοχές της Αγοράς ΧΝΕΤ.**

**0,46 χιλιάδες Ενεργές Μερίδες επενδυτών σε ομόλογα της Αγοράς ΑΤΗΕΧ.**

**1,60 χιλιάδες Ενεργές Μερίδες επενδυτών σε παράγωγα της Αγοράς ΑΤΗΕΧ.**

* **618 Νέες Μερίδες επενδυτών (από 621 τον προηγούμενο μήνα).**
* **Απώλειες της τάξης του 1,5% στην τιμή του Γενικού Δείκτη Τιμών του Χρηματιστηρίου Αθηνών από το τέλος του προηγούμενου μήνα.**

Η Αξία Συναλλαγών του Νοεμβρίου 2018 έφτασε τα **€1.336,05 εκατ.** (*βλ.* *γράφημα 1*) σημειώνοντας **άνοδο** **κατά 22,7%** από τη συναλλακτική δραστηριότητα του προηγούμενου μήνα που ήταν €1.089,11 εκατ. Σε σχέση με τον Νοέμβριο του 2017 που η αξία συναλλαγών ήταν €1.116,70 εκατ., σημειώθηκε άνοδος της τάξης του 19,6%.

*Γράφημα 1*

Αντίστοιχα, η **Μέση Ημερήσια Αξία Συναλλαγών** του Νοεμβρίου 2018 ήταν **€60,73 εκατ.,** αυξημένη σε σχέση με την αντίστοιχη του προηγούμενου μήνα (€47,35 εκατ.) και αυξημένη της αντίστοιχης του ίδιου μήνα του προηγούμενου έτους (€50,76 εκατ.).

Ο **αριθμός των** **Ενεργών Μερίδων** για το μήναΝοέμβριο 2018ανήλθε στις 17.048 έναντι 16.525 κατά τον προηγούμενο μήνα (τον Νοέμβριο του 2017 ο αριθμός των ενεργών μερίδων ανήλθε στις 15.556).

Τον Νοέμβριο 2018 δημιουργήθηκαν **618** **Νέες Μερίδες Επενδυτών** έναντι 621 νέων Μερίδων που δημιουργήθηκαν τον προηγούμενο μήνα.

Η **Κεφαλαιοποίηση του Χρηματιστηρίου Αθηνών (ATHEX)** στο τέλος του μήνα υπολογίστηκε στα **€36,43 δισ.** *(βλ. γράφημα 2).* Σε σχέση με την αντίστοιχη κεφαλαιοποίηση του προηγούμενου μήνα που ήταν €36,83 δισ., σημειώθηκε **μείωση της τάξης του 1,1%** ενώ συγκρινόμενη με την αντίστοιχη κεφαλαιοποίηση του ίδιου μήνα του προηγούμενου έτους που ήταν €40,17 δισ., σημειώθηκε μείωση κατά 9,3%.

*Γράφημα 2*

**Ανάλυση Συναλλαγών βάσει κατηγορίας επενδυτών**

Τον Νοέμβριο 2018 **οι ξένοι επενδυτές στο σύνολό τους εμφάνισαν εκροές της τάξης των** **€131,34 εκατ**. Οι **μεγαλύτερες εκροές** προέρχονται από Μη Χρηματοπιστωτικές Επιχειρήσεις (€115,91 εκατ.), Πιστωτικά Ιδρύματα & Πολυμερείς Αναπτυξιακές Τράπεζες (€16,33 εκατ.), Λοιπά Χρηματοπιστωτικά Ιδρύματα (€14,58 εκατ.), Ετ. Επενδύσεων Χαρτοφυλακίου, Ετ. Επενδύσεων σε Ακίνητη Περιουσία, Λοιπά Αμοιβαία Κεφάλαια (€11,85 εκατ.), ενώ οι **μεγαλύτερες εισροές** προέρχονται από Οργανισμούς ΕΕ (€26,16 εκατ.).

Οι **Έλληνες επενδυτές εμφανίζονται αγοραστές,** **με εισροές κεφαλαίων ύψους €131,33 εκατ**. Οι **μεγαλύτερες εισροές** προέρχονται από Μη Χρηματοπιστωτικές Επιχειρήσεις (€257,28 εκατ.), Επαγγελματικά Ταμεία Ιδιωτικής Ασφάλισης (€1,92 εκατ.), Αμοιβαία Κεφάλαια Χρηματαγοράς (€1,13 εκατ.), ενώ **οι μεγαλύτερες εκροές** προέρχονται από Ετ. Επενδύσεων σε Ακίνητη Περιουσία, Λοιπά Αμοιβαία Κεφάλαια (€90,86 εκατ.), Ιδιώτες, Ελεύθερους Επαγγελματίες, Αγρότες & Ατομικές Επιχειρήσεις (€23,24 εκατ.), Πιστωτικά Ιδρύματα & Πολυμερείς Αναπτυξιακές Τράπεζες (€6,00 εκατ.), Λοιπά Χρηματοπιστωτικά Ιδρύματα (€5,48 εκατ.), Ασφαλιστικές Εταιρείες (€3,30 εκατ.).

Οι **ξένοι επενδυτές** τον Νοέμβριο 2018 **πραγματοποίησαν το 54,9% των συναλλαγών** (σε σχέση με το 59,9% τον προηγούμενο μήνα ενώ τον Νοέμβριο του 2017 είχαν πραγματοποιήσει το 57,3% των συναλλαγών) *(βλ. γράφημα 3)*.

Οι **Έλληνες Ιδιώτες επενδυτές** (Ιδιώτες, Ελεύθεροι Επαγγελματίες, Αγρότες & Ατομικές Επιχειρήσεις) τον Νοέμβριο 2018 **πραγματοποίησαν το 14,0% των συναλλαγών** (τον προηγούμενο μήνα πραγματοποίησαν το 15,5% των συναλλαγών, ενώ τον ίδιο μήνα του προηγούμενου έτους είχαν πραγματοποιήσει το 17,6% των συναλλαγών) *(βλ. γράφημα 3)*.

Γράφημα 3

**Συμμετοχή Επενδυτών στο Χρηματιστήριο Αθηνών**

Η **συμμετοχή των ξένων επενδυτών** στην κεφαλαιοποίηση του Ελληνικού Χρηματιστηρίου στο τέλος του μήνα -συνυπολογίζοντας την συμμετοχή του ΤΧΣ- ανήλθε στο **63,8%** παρουσιάζοντας σταθεροποιητικέςτάσεις συγκριτικά με το ποσοστό που είχε διαμορφωθεί στο τέλος Οκτωβρίου 2018, ενώ χωρίς την συμμετοχή του ΤΧΣ το ποσοστό αυτό διαμορφώθηκε στο 65,1% έναντι 65,5%. Τον ίδιο μήνα του προηγούμενου έτους η συμμετοχή των ξένων επενδυτών ήταν 62,3% συνυπολογίζοντας την συμμετοχή του ΤΧΣ και 64,8% χωρίς την συμμετοχή του ΤΧΣ (*βλ. γράφημα 4*).

Οι **Έλληνες επενδυτές** στο τέλος του μήνα κατείχαν το 36,1% του συνόλου της κεφαλαιοποίησης των μετοχών στο Χ.Α. (*βλ. γράφημα 4*).

*Γράφημα 4*

**Για περισσότερες πληροφορίες:**

Ειρήνη Χωριανοπούλου, Τηλ. 210 3366 565, e-mail: I.Chorianopoulou@athexgroup.gr

Εκδόσεις και Αναφορές του Χρηματιστηρίου

Επισκεφθείτε το σχετικό [σύνδεσμο](http://www.athexgroup.gr/el/web/guest/statistics-publications).

Τηλ: 210 33 66 565, e-mail: Information-Services-Dpt@athexgroup.gr

Σχετικά με τον Όμιλο Χρηματιστηρίου Αθηνών

Το **Χρηματιστήριο Αθηνών** από την ίδρυσή του, το 1876, συμμετέχει σταθερά στις οικονομικές και επιχειρηματικές εξελίξεις της χώρας.

Ο Όμιλος του Χρηματιστηρίου Αθηνών υποστηρίζει την ανάπτυξη και οργάνωση της Ελληνικής Κεφαλαιαγοράς. Λειτουργεί τις αγορές αξιών και παραγώγων, την εναλλακτική αγορά ενώ παράλληλα διενεργεί την εκκαθάριση και το διακανονισμό των συναλλαγών.

Το Χρηματιστήριο, μέσω των αγορών του, προσφέρει λύσεις και εργαλεία χρηματοδότησης στις επιχειρήσεις, διευρύνει τις επιλογές των επενδυτών παρέχοντας ένα ασφαλές, σταθερό και εύκολο περιβάλλον πλήρως εναρμονισμένο με τις διεθνείς πρακτικές και το Ευρωπαϊκό κανονιστικό πλαίσιο. Κατέχει δε το διεθνές πρότυπο επιχειρησιακής συνέχειας ISO22301 για το σύνολο των εταιρειών του, καθώς επίσης και για όλες τις επιχειρησιακές λειτουργίες και παρεχόμενα προϊόντα & υπηρεσίες.

Σε μια περίοδο που ο ρόλος των χρηματιστηριακών αγορών στην εξεύρεση εναλλακτικών τρόπων χρηματοδότησης των επιχειρήσεων, σε πανευρωπαϊκό επίπεδο, ενισχύεται σημαντικά, εμείς στον Όμιλο Χρηματιστηρίου Αθηνών έχουμε προχωρήσει σε μια σειρά πρωτοβουλιών και δράσεων με στόχο να αναδείξουμε την ελκυστικότητα της Ελληνικής Κεφαλαιαγοράς και να προβάλουμε τις εταιρίες μας στη διεθνή επενδυτική κοινότητα.

Οι μετοχές του Ομίλου διαπραγματεύονται στην Κύρια Αγορά του Χρηματιστηρίου Αθηνών (Σύμβολο: EXAE).

Συνοπτικές πληροφορίες για την αγορά και τον Όμιλο του Χρηματιστηρίου Αθηνών μπορείτε να βρείτε στον [σύνδεσμο](http://www.helex.gr/el/ir) καθώς και στην ιστοσελίδα του [www.athexgroup.gr](http://www.athexgroup.gr).